पाएं अपने शहर की ताज़ा ख़बरें और फ्री ई-पेपरडाउनलोड करें
धाैलपुर और भरतपुर जिलों के करीब 1.25 लाख स्टूडेंट्स परीक्षाओं को लेकर असमंजस में है। क्योंकि जन अनुशासन पखवाड़े की वजह से विश्वविद्यालय बंद है और परीक्षा फार्म भरने के काम अटका हुआ है। अभी तक 1.20 लाख फार्म ही भरे जा चुके हैं। इसलिए कोरोना संक्रमण से बनी परिस्थितियों के कारण वंचित स्टूडेंट्स को हालांकि विश्वविद्यालय ने एक और मौका दिया था। लेकिन, इसी दौरान लॉकडाउन लग गया। वैसे तो परीक्षा फार्म भरने का काम आनॅलाइन था। लेकिन, विश्वविद्यालय बंद हा़ेने से अब स्थिति जस की तस बनी हुई है।
इधर,विश्वविद्यालय अनुदान आयोग ने सभी विश्वविद्यालयों और कॉलेजों के लिए परीक्षाओं की नई गाइड लाइन जारी की है। जोर देकर कहा कि कोरोना महामारी के दौरान सभी का स्वास्थ्य और सुरक्षा सबसे महत्वपूर्ण है। यूजीसी ने नोटिस जारी कर सभी विश्वविद्यालयों को मई में ऑफलाइन परीक्षा नहीं कराने के लिए कहा है। लेकिन, साथ ही स्थानीय परिस्थितियों का आकलन करने के बाद ऑनलाइन परीक्षा कराने की छूट भी दी है। इसमें कहा है कि ऑनलाइन परीक्षा के संचालन की अनुमति केवल तभी दी जाती है, जब विश्वविद्यालय यह सुनिश्चित करें कि वे हर तरह से तैयार हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn